জামেয়া তাওয়াক্কুলিয়া রেঙ্গা মাদ্রাসা
জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায় ১৩ কিলোমিটার (৮.১ মা) দক্ষিণ দিকে, সিলেট-মৌলভীবাজার মহাসড়কের পাশে অবস্থিত। ১৯১৯ সালে এই প্রতিষ্ঠান আরকান আলী প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান।